Party Kiwi's vies oor SA universiteit 'haka' doen | Maroela Media
Nieu-Seeland Rugby (NSRU) sê hy het geen probleem met 'n Suid-Afrikaanse universiteitsrugbyspan se vertolking van die ikoniese haka nie.
Die Walter Sisulu-universiteit (WSU) se rugbyspan – wat bekend staan as die All Blacks – het die haka (oftewel uitdaging) die afgelope naweek gedoen voor 'n rugbywedstryd teen die Durban-Universiteit vir Tegnologie (DUT) se Rhinos – 'n vertoning wat kritiek onder sommige rugbyondersteuners veroorsaak het.
Nieu-Seeland se Newshub het berig 'n woordvoerder van die NSRU sê ten spyte daarvan dat sy intellektuele eiendom nagemaak word, dit aanvaarbaar is solank dit met respek en begrip gedoen word – soos in die geval van die WSU se uitvoering – en dat hy dus geen probleem daarmee het nie.
Sommige All Black-ondersteuners op sosialemediaplatforms was minder geneë met die span se weergawe van die haka "Kapa o Panga" en 'n video daarvan het soos 'n veldbrand op sosiale media versprei.
"As 'n Kiwi is dit [vir my] in swak smaak. Die haka behoort aan die Maori-mense. Baie oneerbiedig om van die span om te dink dit is oukei om dit vir hulself te gebruik," het 'n aanhanger volgens die NZ Herald gekla.
Nog iemand kla ook dat dit "oneerbiedig en onaanvaarbaar is".
"As 'n Suid-Afrikaner was dit 'n absolute voorreg om voor die haka op 'n skoolrugbytoer na Nieu-Seeland te staan te kom. Dit is 'n tradisie van die Kiwi's en niemand behoort dit na te maak nie," het die aanhanger geskryf.
Die NZ Herald berig volgens nog 'n aanhanger was die uitvoering 'n "belediging aan die Maori-mense van Nieu-Seeland en swak gedoen".
Die spesifieke haka is gekomponeer deur sir Derek Lardelli en is vir die eerste keer in 2005 gebruik.
Daar was in die verlede ook al klagtes wanneer die haka nagedoen is met geen begrip van die tradisie daaragter nie.
Yonela Tukwayo, woordvoerder van die WSU, sê die universiteitspan doen al jare lank die haka voor die aanvang van hul wedstryde. Sy het ook verwys na die artikel deur Newshub wat meld dat NSRU geen probleem met hul uitvoering van die haka het nie.
That @AllWsu fire ????.
FNB WSU open the first game of FNB Varsity Shield 2021 with their haka. #RugbyThatRocks pic.twitter.com/tKdAzvvBjN
— Varsity Shield (@varsityshield) April 12, 2021
Dit is mos die all blacks.
Geen oorspronlike idees om van te praat nie. My opinie is dat dia HAKA aan die All Blacks behoort en dat geen SA'kaanse span dit behoort te na aap nie.
Waar is transformasie
Kan hulle nie hulle eie oorlogsdans uit dink nie? Geen verbeelding nie! Maar laat iemand ander hulle nou namaak is daar groot moeilikheid en word rassisme voor gegooi.
Ai tog, kon hulle nie maar hulle eie oorlogs dans gedoen het nie. Dink aan David Campese se "Two Step" die wat dit gebruik moet Royalties betaal.